Λεύκιος Κορνήλιος Σύλλα Φήλιξ (ύπατος το 33)

Ο Λεύκιος Κορνήλιος Σύλλα Φήλιξ () ήταν Ρωμαίος συγκλητικός του 1ου αι. μ.Χ. Διετέλεσε κανονικός ύπατος (consul ordinaris) το 33 μ.Χ. ως συνεργάτης του Σ. Σ. Γάλβα, του μελλοντικού Αυτοκράτορα.Attilio Degrassi, I fasti consolari dell'Impero Romano dal 30 avanti Cristo al 613 dopo Cristo (Rome, 1952), p. 10 Ο Φήλιξ ήταν γιος του Σύλλα Φήλικα, μέλους των αδελφών των Αγρών (fratres arvales), ο οποίος απεβίωσε το 21 μ.Χ., επομένως άμεσος απόγονος του δικτάτορα Λ. Κ. Σύλλα. Η μητέρα του ήταν η Σεξτία και ο μεγαλύτερος αδελφός του ο Φαύστος Κορνήλιος Σύλλας.

Το παρωνύμιό του (agnomen) Felix σημαίνει "ευτυχής". Ο Φήλιξ μπορεί να είναι ο Λεύκιος Σύλλας, που ο Τάκιτος που περιγράφει ο Λεύκιο ότι το έτος 21 ήρθε σε σύγκρουση με τον μελλοντικό στρατηγό Γν. Δομίτιο Κορβούλωνα σχετικά με το ποιος ήταν υψηλότερου βαθμού σε μία παράσταση μονομάχων. «Ο Κορβούλων είχε την ηλικία, την εθνική προσφορά και τα αισθήματα των παλαιότερων συγκλητικών υπέρ του», γράφει ο Τάκιτος. «Εναντίον του ήταν ο Μαμέρκος Σκάυρος, ο Λεύκιος Αρούντιος και άλλοι συγγενείς του Σύλλα που αγωνίστηκαν σθεναρά.» Το θέμα τέθηκε στη Σύγκλητο, και στην αίθουσα αναπτύχθηκαν επιχειρήματα, μέχρι που παρενέβη ο Δρούσος Ι. Κ. και επανέφερε την τάξη στο σώμα. Το ζήτημα λύθηκε όταν τόσο ο Σύλλας, όσο και ο Σκαύρος ζήτησαν συγγνώμη από τον Κορβούλωνα.Tacitus, Annales III.31 Ο Ρόναλντ Σάυμ υποστηρίζει αυτή την ταύτιση, και καθώς ο Σκαύρος ταυτοποιείται ως θείος και θετός πατέρας του Φήλικα, καταλήγει στο συμπέρασμα ότι ο Σκαύρος είχε νυμφευτεί τη μητέρα εκείνου Σεξτία μετά το τέλος τού πατέρα του, και ο παππούς του Φήλικα και ο πατέρας του Σκαύρου είχαν νυμφευτεί την ίδια γυναίκα.

Μία επιγραφή που καταγράφηκε στην Αντιόχεια της Πισιδίας περιγράφει τον Φήλικα ως γαμπρό του Γερμανικού. Ο Ρόναλντ Σάυμ το ερμηνεύει αυτό ως απόδειξη, ότι ήταν για λίγο νυμφευμένος με την Ιουλία Αγριππίνα, μεταξύ του θανάτου του Γναίου Δομίτιου Αηνόβαρβου το έτος 41 και του γάμου της με τον Γάιο Σαλούστιο Πασιηνό Κρίσπο.

 Παραπομπές 

 Πηγές 


Κατηγορία:Ρωμαίοι ύπατοι του 1ου αιώνα